Danbu wani kalan abinci ne wanda ya samo asali a kasar Hausawa. Danbu abinci ne da ba kowace mace ta iya yinshi ba, hasali ma koda mace ta kware wajen yin danbu, to fa wata rana sai ya bada ita (sai ya kiyi, wato yayi mata danye) ya kan shake mutum musamman idan ana cin shi babu ruwa kusa. Anayin Danbu da tsaki (barjin inji wanda yake da laushi amma ba sosai ba) ko na masara, ko dawa, gero, shinkafa. YADDA AKE YINSHI Danbu idan ka samu tsaki, da tafasa ko ganyen zogale ko kuma wani nau'in ganye da muke amfani da shi, ka samu ruwa, gishiri Maggi. Shikenan sai ka dora tukunya karfe a wuta da ruwan da ka saka, daga Nan sai ka kawo tukunya ta kasa wadda a kasanta fasasshe ne sai a dora ta a wannan tunkunya karfe da aka sa ruwa sai a kwaba wani abun dorawa, ko kuma duk wani abunda za'a iya amfani dashi don like tunkunya biyu.